Source: http://docplayer.fi/3778-Acta-tuhat-tarinaa-lasten-ja-nuorten-syrjaytymisesta-lasten-ja-nuorten-syrjaytyminen-sosiaalihuollon-asiakirjojen-valossa-universitatis-ouluensis.html
Timestamp: 2019-02-16 12:00:34+00:00
Document Index: 14290410

Matched Legal Cases: ['kko ', 'kko ', 'kko ', 'kko ', 'kko ', 'kko ']

ACTA TUHAT TARINAA LASTEN JA NUORTEN SYRJÄYTYMISESTÄ LASTEN JA NUORTEN SYRJÄYTYMINEN SOSIAALIHUOLLON ASIAKIRJOJEN VALOSSA UNIVERSITATIS OULUENSIS - PDF
ACTA TUHAT TARINAA LASTEN JA NUORTEN SYRJÄYTYMISESTÄ LASTEN JA NUORTEN SYRJÄYTYMINEN SOSIAALIHUOLLON ASIAKIRJOJEN VALOSSA UNIVERSITATIS OULUENSIS
Download "ACTA TUHAT TARINAA LASTEN JA NUORTEN SYRJÄYTYMISESTÄ LASTEN JA NUORTEN SYRJÄYTYMINEN SOSIAALIHUOLLON ASIAKIRJOJEN VALOSSA UNIVERSITATIS OULUENSIS"
1 OULU 2009 E 102 ACTA Anna-Liisa Lämsä UNIVERSITATIS OULUENSIS E SCIENTIAE RERUM SOCIALIUM TUHAT TARINAA LASTEN JA NUORTEN SYRJÄYTYMISESTÄ LASTEN JA NUORTEN SYRJÄYTYMINEN SOSIAALIHUOLLON ASIAKIRJOJEN VALOSSA KASVATUSTIETEIDEN TIEDEKUNTA, KASVATUSTIETEIDEN JA OPETTAJANKOULUTUKSEN YKSIKKÖ, OULUN YLIOPISTO
3 ACTA UNIVERSITATIS OULUENSIS E Scientiae Rerum Socialium 102 ANNA-LIISA LÄMSÄ TUHAT TARINAA LASTEN JA NUORTEN SYRJÄYTYMISESTÄ Lasten ja nuorten syrjäytyminen sosiaalihuollon asiakirjojen valossa Esitetään Oulun yliopiston kasvatustieteiden tiedekunnan suostumuksella julkisesti tarkastettavaksi Linnanmaan Savonsalissa (L4) 6. helmikuuta 2009 klo OULUN YLIOPISTO, OULU 2009
4 Copyright 2009 Acta Univ. Oul. E 102, 2009 Työn ohjaajat Professori Pauli Siljander Tohtori Veli-Matti Ulvinen Esitarkastajat Professori Kyösti Kurtakko Professori Kaarina Laine ISBN (Paperback) ISBN (PDF) ISSN X (Printed) ISSN (Online) Kannen suunnittelu Raimo Ahonen OULU UNIVERSITY PRESS OULU 2009
5 Lämsä, Anna-Liisa, A thousand stories about exclusion among children and young people. Exclusion among children and young people in the light of social care documents Faculty of Education, Department of Educational Sciences and Teacher Education, University of Oulu, P.O.Box 2000, FI University of Oulu, Finland Acta Univ. Oul. E 102, 2009 Abstract The study aimed at describing and investigating the quality and dynamics of the problem of exclusion among children and young people in the light of social care documents. The sample consisted of the documents on 990 customers of child welfare and income support services aged below 25 in as descriptions of the children s and young persons situations and courses of life in Finland after the depression of the early 1990 s. The attention focused especially on the various problems in the children s and young people s welfare as a basis for social services customership and as descriptors of their exclusion. The life situations of social services customers were generally determined by their unstable position in the labour market and the limitations of their financial resources, in addition to which various subgroups in the sample had their own problems. In child welfare, customership was often based on the mother s alcohol/drug use or mental problems and neglect of child care or the young person s problems with school and alcohol or drugs. In terms of income support, the need for support was most often based on the young person s exclusion from working life and on the related financial difficulties. Important forms of support in both child welfare and income support included customer counselling and financial support. Although social services customership was related particularly to accumulated problems, the customers did not form a uniform group. The documents revealed nine types of customership based on their life control and dimensions of exclusion: life control, integration, minor customership, elimination, danger of exclusion, serious danger of exclusion, marginalisation, segregation and exclusion. The differences between them were connected with differences in the quality and degree of the customers welfare problems and in the customers power of influence and possibilities for social support. The closer to life control a person s type of customership was situated, the more she or he could exert an influence using his/her own resources or the support of his/her close community. Moving towards exclusion, the network of control around the customer tightened and the situation was determined ever more clearly by problems, obligations and control. The various types of customership described the customers life situations at certain moments, but also at the various stages of the exclusion or survival process and when the life situations were viewed from different perspectives. The exclusion of children and young people was manifested in the current study above all as danger of exclusion. It was about a nightmare scenario of the postmodern society following the both/and logic which was connected not only with the various problems of the social services customers but also with the exclusion of children and adolescents from what we see as normal growth and development. Children who were customers of the social services did not necessarily have the opportunity to be children, and young people did not necessarily grow into adults. The threats of exclusion and possibilities of survival had an impact on the children s and adolescents lives on a situation-bysituation basis and also simultaneously depending on which and whose viewpoint the situation was viewed from. Light and shadow penetrated each other in their life as their life situations took shape in the dimensions of life control and exclusion. Keywords: child protection, customership, exclusion, income support, life control, preventive social work, social problems, social services, social support, welfare
7 Lämsä, Anna-Liisa, Tuhat tarinaa lasten ja nuorten syrjäytymisestä. Lasten ja nuorten syrjäytyminen sosiaalihuollon asiakirjojen valossa Kasvatustieteiden tiedekunta, Kasvatustieteiden ja opettajankoulutuksen yksikkö, Oulun yliopisto, PL 2000, Oulun yliopisto Acta Univ. Oul. E 102, 2009 Oulu Tiivistelmä Tutkimuksen tarkoituksena oli kuvata ja selvittää lasten ja nuorten syrjäytymisongelman laatua ja dynamiikkaa sosiaalihuollon asiakirjojen valossa. Tutkimusaineistona olivat 990 alle 25-vuotiaan sosiaalihuollon lastensuojelun tai toimeentulotuen asiakkaan asiakirjat vuosilta kuvauksina lasten ja nuorten elämäntilanteista ja elämänkulusta 1990-luvun alun laman jälkeisessä Suomessa. Huomion kohteina olivat erityisesti lasten ja nuorten erilaiset hyvinvoinnin ongelmat sosiaalihuollon asiakkuuden perusteina ja lasten ja nuorten syrjäytymisen kuvaajina. Sosiaalihuollon asiakkaiden elämäntilanteita määrittivät yleisesti epävakaa työmarkkina-asema ja taloudellisten resurssien rajallisuus, joiden lisäksi kohdejoukon eri osaryhmillä oli omia ongelmiaan. Lastensuojelussa asiakkuutta perusteltiin usein äidin päihde- ja mielenterveysongelmilla ja lapsenhoidon laiminlyönnillä tai nuoren koulu- ja päihdeongelmilla. Toimeentulotuessa nuorten tuen tarpeen perusteena olivat puolestaan useimmiten nuorten työelämän ulkopuolelle jääminen ja siihen liittyvät taloudelliset vaikeudet. Keskeisiä tukimuotoja sekä lastensuojelussa että toimeentulotuessa olivat asiakkaan neuvonta ja taloudellinen tuki. Vaikka sosiaalihuollon asiakkuus liittyi erityisesti kasautuneisiin ongelmiin, eivät asiakkaat olleet yhtenäinen ryhmä. Asiakirja-aineistosta löytyi yhdeksän elämänhallinnan ja syrjäytymisen ulottuvuudella jäsentyvää asiakkuustyyppiä: elämänhallinta, integraatio, pikkuasiakkuus, karsiutuminen, syrjäytymisvaara, vakava syrjäytymisvaara, marginalisaatio, segregaatio ja syrjäytyminen. Niiden väliset erot liittyivät eroihin asiakkaiden hyvinvoinnin ongelmien laadussa ja asteessa sekä asiakkaiden vaikutusmahdollisuuksissa ja mahdollisuuksissa sosiaaliseen tukeen. Mitä lähemmäksi elämänhallintaa asiakkuustyyppi sijoittui, sitä enemmän asiakas pystyi vaikuttamaan asioihin joko omien voimavarojensa tai lähiyhteisön tuen turvin. Kohti syrjäytymistä siirryttäessä kontrollin verkko asiakkaan ympärillä kiristyi ja tilannetta määrittivät yhä selvemmin ongelmat, pakot ja kontrolli. Eri asiakkuustyypit kuvasivat asiakkaiden elämäntilanteita tiettynä hetkenä, mutta myös syrjäytymis- ja selviytymisprosessin eri vaiheissa ja elämäntilanteita eri näkökulmista tarkasteltaessa. Lasten ja nuorten syrjäytyminen näyttäytyi tutkimuksessa ennen muuta syrjäytymisvaarana. Siinä oli kyse myöhäismodernin yhteiskunnan sekä että logiikkaa noudattavasta uhkakuvasta, joka liittyi paitsi sosiaalihuollon asiakkaiden erilaisiin ongelmiin, myös lasten ja nuorten syrjäytymiseen normaalina pidettävästä kasvusta ja kehityksestä. Sosiaalihuollon asiakkaina olevat lapset eivät välttämättä saaneet olla lapsia ja nuoret eivät välttämättä kasvaneet aikuisiksi. Syrjäytymisen uhat ja selviytymisen mahdollisuudet vaikuttivat lasten ja nuorten elämään tilanteittain ja myös samanaikaisesti riippuen siitä, mistä ja kenen näkökulmasta tilannetta tarkasteltiin. Valo ja varjo läpäisivät lasten ja nuorten elämässä toisiaan heidän elämäntilanteidensa jäsentyessä elämänhallinnan ja syrjäytymisen ulottuvuudella. Asiasanat: asiakkuus, ehkäisevä sosiaalityö, elämänhallinta, hyvinvointi, lastensuojelu, sosiaalihuolto, sosiaalinen tuki, sosiaaliset ongelmat, syrjäytyminen, toimeentulotuki
9 Alkusanat Tutkimuksen tekemistä on eri yhteyksissä verrattu matkaan. Omalta osaltani tämä tutkimusmatka sai alkunsa jo paljon ennen tutkimuksen aiheen valintaa ja tutkimuksen aloittamista. Jossain mielessä voisi jopa sanoa, etten valinnut tutkimuksen aihetta, vaan aihe valitsi minut. Aiheenvalintaan vaikuttivat omalta osaltaan kokemukset lapsuudenkotiini sijoitetun nuoren rinnalla kasvamisesta 1960-luvulla, koulukotiin sijoitetun nuoren omahoitajana toimimisesta 1980-luvulla sekä sijaisja jälkihuollon asiakkaana olleen nuoren tukihenkilönä toimimisesta 1990-luvulla. Edellä mainitsemieni kokemusten ohella aiheenvalintaani vaikuttivat ammatilliset arkikokemukset, joita sain työskennellessäni koulukodissa, koulukuraattorina ja luokanopettajana. Lopullisen sysäyksen aiheenvalinnalle antoi Oulun kaupungilta vuonna 1997 saamani tutkimustehtävä, joka johdatti minut perehtymään oululaiseen syrjäytymiseen aihealuetta koskevien tilastojen ja sosiaalihuollon asiakasrekisteristä kokoamani elämänkerrallisen dokumenttiaineiston avulla. Tämä tutkimus on jatkoa Oulun kaupungille tekemälleni tilaustutkimukselle. Tutkimusta tehdessäni olen ottanut tietoisesti etäisyyttä elämänhistoriallisiin kokemuksiini. Samalla olen pyrkinyt tarkastelemaan tutkimukseni kohteena olevaa ilmiötä yleisemmällä tasolla ja tavoittamaan jotakin olennaista sen luonteesta ilmiön eklektisyydestä huolimatta. Matkalla kohti tätä tavoitetta minua ovat auttaneet lukuisat ihmiset. Kiitokset ansaitsevat erityisesti väitöskirjatutkimukseni viralliset ohjaajat Oulun yliopiston kasvatustieteellisen tiedekunnan dekaani, KT Pauli Siljander ja KT Veli-Matti Ulvinen. Pauli Siljanderilla oli merkittävä rooli siinä, että alun perin kiinnostuin syrjäytymistutkimuksesta. Toisaalta häneltä väitöskirjatyön loppusuoralla saamani palaute auttoi minua työn teoreettismetodologisia lähtökohtia ja tutkimuksen toteutusta koskevien osioiden viimeistelyssä. Veli-Matti Ulvisella oli puolestaan merkittävä rooli väitöskirjatutkimukseni lopullisessa aiheenvalinnassa. Sain häneltä talvella 1997 sähköpostiviestin, jossa hän tiedusteli kiinnostustani ottaa vastaan Oulun kaupungin tarjoama tutkimustehtävä, josta tämä tutkimus sai alkunsa. Lisäksi Veli-Matille kuuluu suuri kiitos häneltä vuosien mittaan saamastani palautteesta, jolla hän on osoittanut, mitä kohtia työstäni minun on kannattanut vielä miettiä. Hän on jättänyt samalla tilaa omille ratkaisuilleni niin, että työ on tuntunut minusta alusta loppuun saakka omalta. Kiitokset ansaitsevat myös työni esitarkastajat professori Kyösti Kurtakko ja professori Kaarina Laine, joilta saamani kannustava ja asiantunteva palaute, rakentavaa kritiikkiä unohtamatta, auttoi minua väitöskirjatyön lopulliseen muotoon saattamisessa. 7
10 Tukikohtinani väitöskirjatutkimusta tehdessäni ovat työn eri vaiheissa toimineet Oulun yliopiston Syrjäytyminen koulussa tutkimusryhmä, Nuorisotutkimus 2000-ohjelma, Nuorisotutkimusverkosto, pohjoismaisbaltialainen nuorisotutkimuksen kehittämis- ja tohtorinkoulutusohjelma sekä Tohtorijuna -kirjoitusryhmä. Nämä tutkijayhteisöt seminaareineen ja koulutustilaisuuksineen ovat tarjonneet innostavia ja virikkeitä antavia foorumeja niin omaa tutkimustani kuin yleisemminkin tutkimuksentekoa koskeville keskusteluille. Syrjäytyminen koulussa - tutkimusryhmän jäsenistä haluan kiittää erityisesti KT Tuomo Vilppolaa. Hänen vuosien mittaan esittämänsä kannustavat kommentit antoivat minulle uskoa siihen, mitä olin tekemässä. Nuorisotutkimuksen verkostoissa sukkuloidessani oppaanani toimi dosentti, FT Helena Helve, mistä haluan esittää hänelle lämpimät kiitokseni. Tämän tutkimuksen aloittamisen mahdollisti Oulun kaupungille tekemäni tilaustutkimus ja työn jatkamisen mahdollistivat Nuorisotutkimusseuran apurahat, joiden turvin saatoin paneutua kokopäiväisesti tutkimustyöhön. Viime vuosina väitöskirjatyö on jäänyt monesti muiden työkiireiden vuoksi taustalle. Se ei ole kuitenkaan missään vaiheessa unohtunut kokonaan. Työpaikkani Humanistinen ammattikorkeakoulu ja Ammattiopisto Luovi ovat tarjonneet minulle mahdollisuuksia peilata tutkimukseeni liittyvien näkökulmia nuorisokasvatuksen käytäntöön. Lisäksi työnantajieni ja työtovereideni myönteisellä suhtautumisella tutkimustyöhön oli suuri merkitys tutkimustyön etenemisessä myös silloin, kun eteenpäinmeno oli hidasta ja tutkimuksen valmiiksi saaminen tuntui etäiseltä tai jopa saavuttamattomalta tavoitteelta. Työni loppuun saamisen mahdollistamisesta saan kiittää nykyisen työpaikkani, Ammattiopisto Luovin johtaja Jussi Kemppaista. Työni kielentarkastuksen hoiti puolestaan asiantuntevasti ja kiitettävällä ripeydellä Ammattiopisto Luovin viestintäpäällikkö, FM Susanna Kangas. Kiitos Susanna! Jatko-opintojeni ja tutkimustyön myötä olen saanut ystäviä, jotka ovat myötäeläneet väitöskirjatyön ja elämän eri käänteissä. Erityisesti KT Irja Jylhä, KM Marja Louet ja KM Ulla Reiterä-Paajanen ovat vuosien mittaan jaksaneet kuunnella ja kannustaa minua silloin, kun matkalla on tullut eteen odottamattomia mutkia ja toisaalta iloita rinnallani silloin, kun matka on edennyt myötätuulessa. Kollektiiviset kiitokset ansaitsevat myös ne sosiaalityöntekijät ja muut henkilöt, jotka auttoivat minua kommunikatiivisessa tulkintaprosessissa tekemieni tulkintojen hiomisessa. Huomiotta ei sovi jättää myöskään niitä työssäni ja muutoin elämässäni kohtaamiani lapsia ja nuoria, jotka vaikuttivat omalta osaltaan tämän tutkimuksen aiheenvalintaan sekä niitä lapsia ja nuoria, joiden sosiaalihuollon asiakkuutta kuvaavat dokumentit mahdollistivat tämän tutkimuksen tekemisen. 8
11 Lämpimimmät kiitokseni ansaitsee perheeni. Lapsuudenkokemuksilla suurperheessä kasvamisesta ja lapsuusmuistoilla on oma roolinsa tämän tutkimuksen aiheen valinnassa. Lapsuudenkokemuksilla on myös yleisemmin tärkeä merkitys elämässäni vielä tänäkin päivänä. Tapani nähdä asiat ja kiinnostus tietyntyyppisiä asioita kohtaan on ainakin osin lapsuudenkodin perintöä. Tutkimustyötä tehdessäni minua lähimpänä ovat olleet oman perheeni jäsenet, eli rakas aviomieheni Seppo sekä poikamme Jani ja Timo. Kun vasta maisteriksi valmistuttuani työskentelin 1990-luvun alussa yliopistolla, koulunkäyntiään tuolloin aloitellut Jani totesi työpaikallani käydessään, etten minä ollut mikään assistentti, vaan lukija, jonka työhuone haisi pölyisiltä kirjoilta. Vuosien mittaan Jani on myös tuon jälkeen saanut nähdä minut monet kerrat kirjojen ääreen kumartuneena. Timo puolestaan ei ole edes elänyt sellaista vaihetta, ettei minulla olisi ollut jokin opinnäytetyö tai muu tutkimus tekeillä. Lapsuusvuosinaan hän löysi minut usein varmimmin työhuoneesta. Mieheni Seppo tuli väitöskirjatyötä tehdessäni monet kerrat aamuyöllä työhuoneeseen katsomaan, sielläkö minä vielä naputtelin. Toisaalta hän muistutti minua varsinkin työn loppuvaiheessa, ettei työn hiomista voi jatkaa loputtomiin, vaan työhön täytyy jossain vaiheessa laittaa piste. Tutkimustyöhön käyttämäni aika on monta kertaa ollut pois nimenomaan perheeltäni. Haluankin omistaa tämän työn perheelleni. Ilman teitä minä en olisi täysin sama ihminen, joka olen tänä päivänä ja ehkä en silloin olisi myöskään tehnyt tätä tutkimusta. Oulussa jouluna 2008 Anna-Liisa Lämsä 9
13 Sisällysluettelo Alkusanat 7 Sisällysluettelo 11 1 Johdanto Tutkimuksen tausta Tutkimuskohde ja tutkimuksen näkökulma Tutkimuksen rakenne Tutkimuskohteen teoreettinen haltuun ottaminen Syrjäytymisen historiaa Syrjäytyminen suhdekäsitteenä Syrjäytyminen muutosprosessina Syrjäytyminen hyvinvoinnin ongelmina Tutkittavan ilmiön paikantaminen todellisuudessa Tutkimuksen tavoitteet ja tutkimuskysymykset Tutkimuksessa hyödynnetyt teoreettiset lähestymistavat Sosiaalinen konstruktionismi Kehysanalyysi Sosiaalipedagogiikka Interaktionistinen merkitystulkinta Tutkimuksen paradigmaattiset sitoumukset Tutkimuksen kohdejoukko ja tutkimusaineisto Aineistonkeruu Aineiston analysointi- ja tulkintaprosessi Hyvinvointipuutteet, asiakkuus ja syrjäytyminen Lastensuojelun avohuollon asiakkuus Lasten hyvinvoinnin ongelmat lastensuojelun avohuollossa Lastensuojelun avohuollon tukitoimenpiteet Nuorisohuollon asiakkuus Nuorten hyvinvoinnin ongelmat nuorisohuollossa Nuorisohuollon tukitoimenpiteet Sijais- ja jälkihuollon asiakkuus Lasten ja nuorten hyvinvoinnin ongelmat sijais- ja jälkihuollossa Sijais- ja jälkihuollon tukitoimenpiteet Nuorten toimeentulotukiasiakkuus
14 4.4.1 Nuorten hyvinvoinnin ongelmat toimeentulotuessa Toimeentulotuki ja nuorten muut asiakkuudet Yhteisenä nimittäjänä asiakkuus Isien näkymättömyys Historiattomuus Sekundaarin tuen ja kontrollin dilemma Asiakkuuden ja syrjäytymisen rekonstruktiot Elämänhallinta Integraatio Pikkuasiakkuus Karsiutuminen Syrjäytymisvaara Vakava syrjäytymisvaara Marginalisaatio Segregaatio Syrjäytyminen Asiakkuuden moninaisuus Asiakkuuksien tyypittely Asiakkuusprosessit Mahdolliset asiakkuustyypit Asiakkuudesta käytävät neuvottelut Lasten ja nuorten syrjäytymisen kontekstit Epävakaa työmarkkina-asema Perhesuhteet ja sosiaaliset verkostot Vaikutusmahdollisuudet Yhteenveto tutkimustuloksista Sosiaalihuollon asiakkaiden hyvinvoinnin ongelmat ja sosiaalihuollon tavat vastata niihin Erilaiset asiakkuustyypit ja lasten ja nuorten syrjäytymis- ja selviytymisprosessit Lasten ja nuorten syrjäytymisen keskeiset tekijät Tutkimuksen arviointi Tutkimuksen kohteenmukaisuus Tutkimuksen tarkoituksenmukaisuus Tutkimustulosten hyödynnettävyys Lähteet 237 Liitteet
17 1 Johdanto Norman K. Denzin 1 vertaa tutkimuksen tekemistä tarinan kerrontaan. Tutkija on tutkimusraporttia kirjoittaessaan tarinankertoja, joka pyrkii välittämään tutkimusta tehdessään kokemansa ja näkemänsä lukijoille. Tutkijan tarinat ovat tulkintoja siitä, millainen sosiaalisen todellisuuden tietty osa-alue on. Tämä tutkimusraportti on tarina lasten ja nuorten syrjäytymisestä. Tarkastelen lasten ja nuorten syrjäytymistä sosiaalihuollon asiakasrekisteristä kokoamani elämänkerrallisen asiakirja-aineiston kautta. Jokaisella tutkimuksen kohdejoukkoon kuuluvalla lapsella ja nuorella oli oma tarinansa tai oikeastaan monien heistä asiakirjoihin sisältyi useampiakin sosiaalihuollon asiakkuuden kehyksessä kerrottuja tarinoita heidän elämäntilanteistaan ja -kulustaan 2. Tavoitteenani on antaa tässä tutkimusraportissa mahdollisimman tarkka ja vivahteikas kuva lasten ja nuorten syrjäytymisestä sellaisena kuin se näyttäytyi sosiaalihuollon lastensuojelun ja toimeentulotuen asiakirjojen valossa. 1.1 Tutkimuksen tausta Alkusysäyksen tämän tutkimuksen aiheenvalinnalle antoi ammatillinen arkikokemus. Lähdin tutkimuksessani etsimään vastauksia niihin kysymyksiin, joita olin pohtinut työskennellessäni lasten ja nuorten parissa muun muassa koulukodissa, koulussa ja lastensuojelun vapaaehtoistyössä. Työssäni olin saanut tutustua satoihin lapsiin ja nuoriin, joista monet olivat nuoresta iästään huolimatta kohdanneet elämässään erilaisia ongelmia. Työvuosien kuluessa olin monta kertaa miettinyt, miten näiden lasten ja nuorten elämä oli muotoutunut sellaiseksi kuin se oli ja miten he olivat päätyneet erilaisiin elämäntilanteisiin. Toisaalta minua olivat mietityttäneet joidenkin lasten ja nuorten kohdalla herkästi esiin nousseet negatiiviset tulevaisuuden visiot. Toisinaan niissä oli kyse omista mielikuvistani, mutta usein myös heidän lähipiiriinsä kuuluvien aikuisten ääneen lausumista ennusteista. Oliko näillä lapsilla ja nuorilla elämässään todellisia vaihtoehtoja vai oliko heidän elämäntarinansa kirjoitettu osin jo etukäteen valmiiksi? Omalta osaltaan aiheenvalintaani vaikutti myös 1990-luvun alun yhteiskunnallinen murros seurausvaikutuksineen luvun lopun suomalaiselle yhteis- 1 Denzin 1994, 502, myös Eskola & Suoranta 1999, 231, Pohjola Kääriäinen
18 kunnalle ja sen henkiselle ilmapiirille leimaa-antavia piirteitä olivat taloudellinen nousukausi ja usko jatkuvaan edistykseen. Sosiaalivaltion kriisipuheista 3 huolimatta myös pohjoismainen hyvinvointivaltio eli tuolloin kukoistuskauttaan luvulla arvosteltiin sosiaalipolitiikan työ- ja ansiosidonnaisuutta, käytiin keskustelua kansalaispalkasta ja opinto- ja kotihoidontukijärjestelmät olivat sosiaalipolitiikan kehittämiskohteina luvun syrjäytymiskeskustelu oli osa tuon ajan "emansipatorista hyvinvointipolitiikkaa", jonka tavoitteena oli huono-osaisten elämänmahdollisuuksien parantaminen sekä oikeudenmukaisuuden ja tasa-arvon edistäminen yhteiskunnassa luvun alun taloudelliselle lamakaudelle tyypillisiä piirteitä olivat elinkeinoelämän rakennemuutos, tuotannon rationalisointitoimet ja rahoitusmaailman kriisi sekä tätä ongelmavyyhteä seurannut työn kysynnän nopea väheneminen ja suurtyöttömyys. Laman aikana myös ammattikoulutettuja jäi työttömiksi, eikä osa heistä löytänyt itselleen työtä laman hellitettyäkään 5. Erityisesti nuorten oli laman jälkeen vaikea saada itselleen työpaikkaa tai jos he onnistuivatkin saamaan jalkansa työmarkkinoiden ovenrakoon, olivat heidän työsuhteensa useimmiten osatai määräaikaisia 6. Myös toimeentulotuen saajamäärät kaksinkertaistuivat luvun alkuvuosina 7. Toimeentulotuen tarpeen kasvun keskeisenä syynä oli työttömien määrän kasvu luvun sosiaalipoliittisessa keskustelussa olivat pinnalla erilaisten tukien, esimerkiksi työttömyysturvan ja toimeentulotuen vastikkeettomuus ja väärinkäyttö 9. Huomion kohteena oli erityisesti nuorten oikeus tukeen luvulla rajoitettiin ensin alle 20-vuotiaiden ja hieman myöhemmin myös vuotiaiden ammattikouluttamattomien nuorten oikeutta vastikkeettomaan työmarkkinatukeen 10. Vuosituhannen vaihteen sosiaalipoliittisissa suunnitteluasiakirjoissa korostettiin myös yleisemmin kansalaisten velvollisuutta ottaa vastuuta omasta hyvinvoinnis- 3 Mm. Heinonen 1985, Karisto ym Helne 1994, Esim. Lämsä 1998a, Viitanen Kangas 2003, Haapola Esim. Nuorisobarometri 1/1997, Nuorisobarometri 1/ Mm. Aho & Vehviläinen 1997, Vehviläinen
19 taan viranomaisriippuvuuden sijaan 11. Samalla syrjäytymisen ehkäisy nousi yhdeksi vuosituhannen vaihteen sosiaalipolitiikan keskeisistä haasteista 12. Yksi 1990-luvun jälkipuoliskon syrjäytymiskeskustelun keskeisistä piirteistä oli huomion kiinnittäminen nuoriin ja jopa lapsiin. Vielä 1980-luvulla syrjäytymistä oli pidetty pikemmin aikuisten kuin lasten tai nuorten ongelmana. Lasten ja nuorten syrjäytymistä oli tarkasteltu lähinnä periytyvänä, yli sukupolvien ulottuvana ongelmana, joka oli jäänyt yhteiskuntapoliittisessa ja -tieteellisessä keskustelussa vähälle huomiolle luvun jälkipuoliskolla lasten ja nuorten syrjäytymiseen liittyvät kysymykset puhuttivat niin lasten ja nuorten parissa käytännön työtä tekeviä kenttätyöntekijöitä, hallintovirkamiehiä kuin tutkijoitakin 14. Aihepiirin ympärille koottiin sekä kansallisia että kansainvälisiä yhteistyöverkostoja. Myös erilaisten nuorten syrjäytymisen ehkäisyhankkeiden yleistyminen oli osoitus aihealueen ajankohtaisuudesta 15. Tämän tutkimuksen aiheenvalinnan ja rajauksen kannalta ratkaisevaksi tekijäksi muodostui Oulun kaupungilta vuonna 1997 saamani tutkimustehtävä. Sain tehtäväkseni selvittää syrjäytymisvaarassa olevien ja jo syrjäytyneiden kaupunkilaisten elämäntilannetta sekä tämän ryhmän rakennetta, laajuutta ja alueellista sijoittumista Oulun kaupungissa. Tehtävänäni oli muodostaa mahdollisimman kokonaisvaltainen ja ajan tasalla oleva kuva oululaisesta syrjäytymisestä. Saamani tutkimustehtävä jakaantui yleiskartoitukseen, jossa pyrin hahmottamaan ongelman luonnetta kokoamalla yhteen kaupungin eri hallintokuntien toimialaa koskevaa tilastomateriaalia ja syventävään osaan, jossa tarkastelu kohdentui alle 25- vuotiaiden syrjäytymiseen. Tutkimuksen syventävän osan aineiston muodosti sosiaalihuollon lastensuojelun ja toimeentulotuen asiakasrekisteristä keräämäni elämänkerrallinen asiakirja-aineisto, joka toimii myös tämän tutkimuksen aineistona. 11 Rauhala 1998a, 121, Raunio 2006, Ehkäisevän sosiaalipolitiikan työryhmän muistio 1992, myös Rauhala 1998a, Rauhala 1998b. 13 Haarikko & Kormano 1994, Paju & Vehviläinen 2001, Syrjäytymisen ehkäisyhankkeista esim. Anttila & Uusitalo 1998, Helne 2002a, Kuorelahti & Viitanen 1999, Paju & Vehviläinen 2001, Ruoho & Ihatsu 1997, Talvitie
20 1.2 Tutkimuskohde ja tutkimuksen näkökulma Tämä tutkimus on jatkoa Oulun kaupungille tekemäni tutkimuksen syventävälle osalle. Oulun kaupungin julkaisusarjassa julkaistussa tutkimusraportissa 16 pääpaino oli syrjäytymisongelman laadun ja laajuuden tarkastelussa eri tutkimusaineistojen pohjalta. Tällä kertaa rajaan tarkastelun lasten ja nuorten syrjäytymiseen. Tarkastelun kohteina tutkimuksessani ovat sosiaalihuollon lastensuojelun ja toimeentulotuen asiakirjojen kautta rakentuvat kuvat lasten ja nuorten syrjäytymisestä. Tutkimukseni aineistona ovat vuotiaan sosiaalihuollon lastensuojelun ja toimeentulotuen asiakkaan asiakirjat kuvauksina lasten ja nuorten elämäntilanteista ja elämänkulusta 1990-luvun alun laman jälkeisessä Suomessa. Tutkimuksen näkökulman määritykseen sisältyvä oletus sosiaalihuollon asiakkuuden ja syrjäytymisen välisestä yhteydestä on yksi tämän tutkimuksen eettisistä kipupisteistä. Olen tutkimusta tehdessäni törmännyt samoihin eettisiin kysymyksiin, joita myös muut sosiaalihuollon asiakkuuden tutkijat 17 ovat joutuneet pohtimaan tutkimusta tehdessään. Aikaisempien tutkimuksien 18 perusteella sosiaalihuollon asiakkaat kuuluvat kategoriaan sosiaalinen ongelma. Ongelmaryhmänä heihin liitetään erilaisia leimoja, esimerkiksi huono-osainen, köyhä, syrjäytynyt, jotka erottavat heidät tarkemmin määrittelemättömistä tavallisista ihmisistä 19. Keskeisenä syynä tähän on sosiaalihuollon rooli yhteiskunnan muiden palvelu- ja tukijärjestelmien turvaverkkona, jonka antama tuki on viimesijaista 20. Asiakkuuden edellytyksenä ovat erilaiset, useimmiten jo vaikeat hyvinvoinnin ongelmat 21. Ne oikeuttavat asiakkaan hakemaan ja saamaan tukea sosiaalihuollosta, mutta toisaalta ne oikeuttavat myös sosiaalityöntekijän puuttumisen yksilön tai perheen elämään ja erilaiset toimenpiteet ongelmatilanteissa 22. Voidaan siis olettaa, että vaikka syrjäytyneiden hallinnollinen määrittely esimerkiksi toimeentulotukiasiakkaiksi on syrjäytyneiden määrän mittarina melko epäluotettava 23, löytyy useammallakin tavalla syrjäytymisvaarassa olevia lapsia ja 16 Lämsä 1998a. 17 Mm. Heino 1997, Pohjola Mm. Goffman 1963, Lehtonen ym. 1986, Pohjola 1994, Puustinen-Korhonen 1994, Spicker 1984, Vähätalo Puustinen-Korhonen 1994, Lehtonen ym. 1986, 5 6, Raunio 2006, 23, Vähätalo 1991, Esim. Haapola 2004, 22, Kivinen 1989, 17, Raunio 2006, 18, 45, Sosiaalihuoltolaki / Jokinen ym. 1995, 17 19, myös Heino 1997, 30, Raunio 2006, Lehtonen ym. 1986, 7. 18
21 nuoria suuremmalla todennäköisyydellä sosiaalihuollon asiakkaiden keskuudesta kuin, jos tutkimusaineisto olisi kerätty esimerkiksi kouluista 24. Myös Raunion 25 mukaan syrjäytyminen luonnehtii keskeisesti sosiaalityön tehtävää ja toiminnallista kenttää yhteiskunnassa. En ota sosiaalihuollon asiakkaisiin liitettyjä leimoja tutkimuksessani annettuina. Pyrin pikemminkin purkamaan niitä ja tekemään asiakkuuden moninaisuutta näkyväksi. Samalla pyrin kyseenalaistamaan liian annettuna otettua kuvaa sosiaalihuollon asiakkaasta yleistettynä asiakkaana, jota ei ole reaalisena olentona olemassakaan, mutta joka voi samanaikaisesti olla kuka tahansa sosiaalihuollon asiakas, asiakkaiden elämäntilanteiden ainutkertaisuuden hukkuessa keskimääräisyyteen 26. Lasten ja nuorten syrjäytymisen tarkastelu sosiaalihuollon asiakkuuden näkökulmasta ei tarkoita, että kaikki tutkimuksen kohdejoukkoon kuuluvat lapset ja nuoret olisivat samalla tavalla ja samassa määrin syrjäytyneitä, tai että kaikki heistä olisivat välttämättä edes syrjäytymisvaarassa. Se ei tarkoita myöskään sitä, että edes ne lapset ja nuoret, joiden elämässä esiintyy erilaisia pitkittyneitä ja kasautuneita ongelmia, olisivat aina olleet ja tulisivat aina olemaan syrjäytyjiä tai syrjäytymisvaarassa. Tutkimukseni otsikko Tuhat tarinaa lasten ja nuorten syrjäytymisestä Lasten ja nuorten syrjäytyminen sosiaalihuollon asiakirjojen valossa viittaa lasten ja nuorten syrjäytymiseen tutkimuskohteena ja sosiaalihuollon asiakirjoihin sen kuvauksessa käytettynä aineistona. Toisaalta se viittaa tutkimuksen kohdejoukon laajuuteen, mutta myös tutkittavan ilmiön monisärmäisyyteen ja asiakkuuden moninaisuuteen. Tämän lisäksi viittaan tutkimukseni otsikolla sosiaalihuollon asiakirjamerkintöjen luonteeseen asiakkuuden kehyksessä tuotettuina sosiaalisina konstruktioina ja omiin pyrkimyksiini tuottaa lasten ja nuorten syrjäytymistä koskevia konstruktioita asiakirja-aineiston avulla. Hyödynnän tässä tutkimuksessa sosiaalihuollon asiakirjoja lasten ja nuorten syrjäytymisen kuvauksessa ja syrjäytymisen käsitettä sosiaalihuollon asiakkaina olevien lasten ja nuorten elämäntilanteiden ja elämänkulun teoreettisessa jäsennyksessä. Syrjäytymisen käsitettä on käytetty lähinnä sosiaalipolitiikan tutkimusalueeseen kuuluvissa tutkimuksissa. Aihealueen yhteydet myös kasvatustieteen tutkimusalaan ovat silti selvät, erityisesti silloin kun tarkastelun kohteena on lasten ja 24 Lämsä 1999a, myös Bardy 2001, 48, Raunio 2006, Raunio 2006, Mäenpää & Törrönen 1996, 16, Pohjola 1994,
VOIMAANTUMISTEORIAN PERUSTEIDEN HAHMOTTELUA JUHA SIITONEN Oulun opettajankoulutuslaitos 1999 Abstract and Summary in English JUHA SIITONEN VOIMAANTUMISTEORIAN PERUSTEIDEN HAHMOTTELUA (Abstract and summary
SOSIAALINEN PÄÄOMA SOSIAALI- JA TERVEYSPAL- VELUIDEN KESKIJOHDON JOHTAMISTYÖN TUEN MAHDOLLISTAJANA
SOSIAALINEN PÄÄOMA SOSIAALI- JA TERVEYSPAL- VELUIDEN KESKIJOHDON JOHTAMISTYÖN TUEN MAHDOLLISTAJANA Vilma Kröger Pro gradu -tutkielma Sosiaalihallintotiede Itä-Suomen yliopisto Sosiaali- ja terveysjohtamisen
KEHITTÄVÄ MONIAMMATILLINEN YHTEISTYÖ PROSESSINA
TURUN YLIOPISTON JULKAISUJA ANNALES UNIVERSITATIS TURKUENSIS SARJA - SER. C OSA - TOM. 341 SCRIPTA LINGUA FENNICA EDITA KEHITTÄVÄ MONIAMMATILLINEN YHTEISTYÖ PROSESSINA Lapsiperheiden varhaisen tukemisen
"Ei meidän naapuriin"
K o t u - t u t k i m u k s i a 3 2005 Riitta Kuparinen "Ei meidän naapuriin" Tapaustutkimus asukasyhteisön suhtautumisesta kehitysvammaisten asuntolan rakentamiseen Kehitysvammaliiton tutkimusyksikkö
NUORTEN KOKEMUKSIA KUNTOUTUKSESTA NUORTEN STARTTIPAJALLA
NUORTEN KOKEMUKSIA KUNTOUTUKSESTA NUORTEN STARTTIPAJALLA Maarit Ervasti Opinnäytetyö, kevät 2014 Diakonia-ammattikorkeakoulu, Sosiaalialan koulutusohjelma Diakonisen sosiaalityön suuntautumisvaihtoehto
Nora Schuurman Hevoset hevosina Eläimen ja sen hyvinvoinnin tulkinta Publications of the University of Eastern Finland Dissertations in Social Sciences and Business Studies Hevoset hevosina Eläimen ja
Uhka vai mahdollisuus moniammatillista yhteistyötä kehittämässä Kaarina Isoherranen AKATEEMINEN VÄITÖSKIRJA Helsingin yliopiston Valtiotieteellisen tiedekunnan luvalla VTL Kaarina Isoherrasen väitöskirja
Sanna Laulainen Jos mittää et anna niin mittää et saa
Sanna Laulainen Jos mittää et anna niin mittää et saa Strateginen toimijuus ja organisaatiokansalaisuus vanhustyössä Publications of the University of Eastern Finland Dissertations in Social Sciences and
Susanna Pöntinen Tieto- ja viestintäteknologian opetuskäytön kulttuurin diskursiivinen muotoutuminen luokanopettajaopiskelijoiden puheessa Publications of the University of Eastern Finland Dissertations
JYVÄSKYLÄ STUDIES IN HUMANITIES 179. Annaleena Aira. Toimiva yhteistyö. Työelämän vuorovaikutussuhteet, tiimit ja verkostot
JYVÄSKYLÄ STUDIES IN HUMANITIES 179 Annaleena Aira Toimiva yhteistyö Työelämän vuorovaikutussuhteet, tiimit ja verkostot JYVÄSKYLÄ STUDIES IN HUMANITIES 179 Annaleena Aira Toimiva yhteistyö Työelämän vuorovaikutussuhteet,